
SOM MAND, SOM KVINDE OG SOM PARTNER 


THOMAS SOLTAU 


INDHOLD 


Hvis du vil LYKKES, skal du turde lægge din forforståelse fra dig, 
din fortid bag dig og gå til din fremtid løsningsorienteret. 


DEN GENSIDIGE AFHÆNGIGHED: Er du dit ansvar bevidst? 
GIVER-MENTALITET: Din ”invitation” til at ”mødes på midten”! 
DEN BIOLOGISKE UDFORDRING (Relationsmodellen) 


PRÆMISSEN, KONSEKVENSEN OG LØSNINGEN 


Der er én SANDHED derude, der kan hjælpe dig komme i mål, 
som mand, som kvinde og som partner, men hvis du er ”låst” i din 
tankegang, kan det være, at du misser eller misforstår den! 


GOD LÆSELYST 


THOMAS SOLTAU 


DEN GENSIDIGE AFHÆNGIGHED: 


Er du dit ansvar bevidst? 


SAVNER DU AT LYKKES I DINE ROMANTISKE RELATIONER? 
Den ”bløde” mand og den ”hårde” kvinde er IKKE løsningen! 


Kvinder lærer i dag, at det at være bare den mindste smule 
afhængig af en mand - altså af et køn, som er både fysisk større 
og stærkere, det er roden til alt ondt og mangel på selvrespekt. 


Derfor ser du overalt ”hårde” kvinder, som direkte kæmper imod alt 
det, som traditionelt er kvindeligt - og nægter at rumme sårbarhed, 
blidhed og moderlighed, fordi de ser dette som ”undertrykkelse”. 


Disse kvinder oplever samtidig, at det bliver sværere og sværere 
for dem at få de mænd som de selv er interesseret i, til at committe 
sig til dem og til at ville et forhold eller en familie med dem - de 
oplever at de mænd, som de bejler til, kun vil sjov og ballade. 


De har desværre ikke indset, at der er en sammenhæng. 


Mænd lærer i dag, at det at være stærk og tydelig som mand og at 
ville beskytte relationen og kvinden (også) er ”undertrykkelse” af 
kvinden og hendes ret til selvstændighed og ligeværd. 


Derfor ser du overalt ”bløde” mænd, der 
direkte er bange for at gøre det mindste forkert 
- konstant spørger de om lov, og de tør ikke 
tage initiativ, risikere en afvisning eller stå fast 
ved, hvad de mener, og hvem de selv er. 


Disse mænd oplever samtidig, at det bliver 
sværere og sværere at tiltrække (og ”erobre”) 
de kvinder, som de selv er interesseret i - de 
møder ofte foragt, når de ”prøver på noget” og 
byder sig til som en mulig seksualpartner. 


Og de har desværre heller ikke indset, at der 
er en sammenhæng. 


Begge forståelser er forkerte og ødelæggende, 
og skaber forvirring om, i hvilken RETNING 
den enkelte mand eller kvinde skal trække, 
fordi essensen i den maskuline energi eller den 
feminine energi, og ”den basale funktion” i det 
at være enten mand eller kvinde, er blevet dæmoniseret! 

FORSTÅR DU DET GENSIDIGE AFHÆNGIGHEDSFORHOLD? 


Det er i balancen, mellem den maskuline energi og den feminine 
energi - i deres gensidige afhængighedsforhold til hinanden, at der 
skabes sunde, ligevægtige og ligeværdige mand-kvinde relationer. 


DEN MASKULINE ENERGI DEN FEMININE ENERGI 
TILTRÆKKER — HENGIVER SIG 
BESKYTTER O SKABER LIV 
EROBRER O FASTHOLDER 
RAMMESÆTTER Fe RAMMEUDFYLDER 
LOGISK TILVÆLGER INTUITIV TILVÆLGER 


Det maskuline tiltrækker (og arbejder for) det feminine, og det 
feminine hengiver (og overgiver) sig det maskuline. Det feminine 
skaber liv og anerkender sin sårbarhed overfor det maskuline - og 
lige præcis derfor, fordi det feminine har ”brug” for det maskuline, 
så beskytter det maskuline det feminine, for uden det feminines 
tilstedeværelse har (og tjener) det maskuline intet (større) formål. 


Det maskuline ”erobrer” (og skaber), og det feminine ”fastholder” 
(og beriger) - sammen er de både form og indhold, følelse og logik, 
hinandens modsætninger og dybt og fuldstændig uadskillelige. 


I forståelsen af det gensidige afhængighedsforhold ligger også en 
forståelse af en både naturlig og nødvendig ”forventning” - et slags 
minimumskrav og basal funktion, som både mænd og kvinder har 
en tendens til bevidst/ubevidst at søge indfriet hos deres udkårne. 


Du bestemmer selv, i hvilken RETNING du trækker - hvilken ”type” 
af mand eller kvinde du ønsker (og vælger) at være, men det er et 
valg, og alle dine valg, selv de ubevidste, har konsekvenser. 


Hvis du ”frasiger” dig den gensidige afhængighed mellem manden 
og kvinden - dit eget biologiske udgangspunkt, pga. en ideologisk 
(og moderne feministisk) verdensanskuelse og en politisk korrekt 
tanke om at ”alle er ens” (og lige værdsatte), så vil dette forhindre 
dig i at forstå, hvilke ”typer” der rent faktisk lykkes, fordi du allerede 
igennem din forforståelse har sorteret løsningsmuligheder fra. 


Og derfor vil du ikke kunne se, hvorfor den ”bløde” mand og den 
”hårde” kvinde ofte fejler i deres romantiske relationer, selvom de 
gør alt det, som ”det moderne samfund” fortæller dem, at de skal! 

Hvis du vil være mere EFTERTRAGTET - som mand, som kvinde 
og som partner, skal du starte med at stille dig selv to spørgsmål: 


1) HVAD SØGER DU? 


Dette er det ”lette” spørgsmål, for det handler om dit ønske: Hvem 
du gerne vil møde og hvad din udkårne kan tilbyde dig, hvilket er 
det spørgsmål, som de fleste dvæler og bliver hængende ved. 


JA, er det vigtigt at vide, hvad du søger - hvad MÅLET er, for når 
du ved det, så ved du også hvorfra MOTIVATIONEN skal komme 
til at holde ved, når udfordringerne presser dig til dit yderste. 


Problemet er bare, at du ikke kender VEJEN eller RETNINGEN! 


Du ved ikke, hvad der kræves af dig for at kunne lykkes - du ved 
bare, hvordan du håber, at endestationen ser ud, når/hvis du gør. 


2) HVEM SKAL DU VÆRE (ELLER BLIVE) FOR AT LYKKES? 


Dette er det ”svære” spørgsmål, for det handler om: Hvem du skal 
blive, hvad du skal give, og hvad du skal kunne? Dvs. hvad du kan 
tilbyde din udkårne og om det, som du ”tilbyder” matcher med det, 
som din drømmepartner søger i dig - om I faktisk passer sammen. 


Lad ikke en naivitet eller stædighed holde dig fra at forstå dette. 


Du har bemærket, at nogle ”typer” af mænd og kvinder kigges der 
bare mere efter på gaden end andre, at nogle ”typer” helt åbenlyst 
får mere positiv feedback, når de selv byder sig til end andre og at 
nogle ”typer” oftere bliver opsøgt af det modsatte køn end andre. 


Desværre er mange mænd og kvinder i dag blevet lullet i søvn og 
gjort magelige af den politisk korrekte løgn om: At alle ”typer” er 
lige meget ”værd” - og det er de måske også, som mennesker, 
men IKKE på den seksuelle markedsplads, for derude, ude i den 
virkelige verden, regerer naturen og biologien - og ikke ideologien! 


Måske har du brugt mere tid på at foragte eller tale nedladende om 
disse ”typer”, end at prøve at forstå: Hvad du kunne lære af dem? 


Hvem skal du være (eller blive) for, at kunne tiltrække (erobre og 
fastholde) den drømmepartner, som du ønsker at have i dit liv? 


Og når du finder svaret, ved du i hvilken RETNING du skal trække! 

DEN MASKULINE MAND og DEN FEMININE KVINDE søger altid 
hinanden, fordi de er hinandens energimæssige match - og hvis du 
ønsker at ”bejle” til en af disse ”typer”, så har du (også) er ansvar… 


Er du (også) din drømmepartners energimæssige MODPOL? 


Hvis du gerne vil have fat i en maskulin og kompetent mand, som 
har glimt i øjet og styr på sit liv, så skal du som kvinde (også) være 
det, som han søger - så skal du være hans feminine modpol. 


Hvis du gerne vil have fat i en feminin og hengivende kvinde, som 
skaber liv, lys og indhold i relationen, så skal du (også) være det, 


som hun søger - så skal du være hendes maskuline modpol. 
Din energi (og din indirekte kommunikation) betyder alt, fordi den 
ikke, ligesom dit ydre (og din direkte kommunikation), kan fakes. 


Din energi er ÆRLIG og AFSLØRENDE - og derfor vurderer vi 
også potentiale nye partnere på baggrund af deres energi, og ikke 
den ”facade”, som de måske formår at opretholde en kort stund. 


Og du sender ALTID ”ærlige signaler” til verden om: Hvem du er? 


Hvis du vil være mere EFTERTRAGTET, så handler det ikke kun 
om dit udseende, dine ord, dine handlinger, din fortid eller hvilke 
forudsætninger du har (eller ikke har) - men (mere) om din energi. 


Pointen er, at dine relationer IKKE kun handler om, hvad du søger, 
men også om DIT ANSVAR for at være din udkårnes MODPOL! 

GIVER-MENTALITET: 


Din ”invitation” til at ”mødes på midten”! 


HVAD ”KOSTER” DET AT HAVE DIG MED I EN RELATION? 


Hvis du har oplevet at blive såret eller valgt fra nok gange, så har 
du uden tvivl stået i det dilemma, hvor du måtte forholde dig til om 
du skulle ændre tilgang - om du skulle begynde at holde lidt igen. 


Og det gælder i alle relationer - både i dine romantiske relationer, i 
dine venskaber og i dine arbejdsrelationer. 


Problemet med din påpasselighed (berettiget eller ej) er faren for, 
at du gør dårlige oplevelser i tidligere relationer til andres problem, 
for det er det ikke - det er dit problem, som du skal løse - og hvis 
du gør det til deres, så bliver du valgt fra, hvis de har et alternativ! 


Hvis du vil HAVE, før du har GIVET - og kræver en ”GARANT? for, 
at du får det, som du gerne vil have ud af relationen, inden du selv 
har at investeret helhjertet i den, så har du TAGER-mentalitet. 


Måske har du oplevet mænd, som er nærige på første date og ikke 
tilbyder at betale, selvom det er dem, som har inviteret dig ud? 


Måske har du oplevet kvinder, som ”kun søger seriøst”, og derfor 
forventer et løfte om fast forhold, inden de vil engagere sig i dig? 


Begge disse tilgange retfærdiggøres med angsten for afvisning, for 
tænk hvis manden skulle lide et resursemæssigt eller økonomisk 
tab, og tænk hvis kvinden skulle lide et følelsesmæssigt tab, igen. 


Men i virkeligheden er dette et ærligt signal på TAGER-mentalitet. 


Der signaleres, at manden har haft svært ved at få dates til at blive 
til mere og ofte er blevet valgt fra, og at kvinden har haft svært ved 
at få intime relationer til at blive til forhold og at holde på mænd. 


Og hvorfor mon? TAGER-mentalitet er frastødende - det er det, 
som ødelægger balancen i relationen og gør det giftig og usund. 


Alle relationer har en ”bankkonto”, hvor social kapital opspares, og 
er det vigtigt, at du ved hvilken ”pris”, du beder andre om at betale 
for at have dig med i relationen, for måske sætter du den for højt? 


Trækker du bevidst/ubevidst mere ud, end du sætter ind? 


Hvis ikke har nok social kapital i en relation vil du opleve, at møde 
modstand fra den, du står overfor, når du beder om noget, som du 
ikke har gjort dig fortjent til (eller sparet op til), endnu! 

DU TILTRÆKKER ANDRE VED AT GIVE AF DIG SELV FØRST! 


GIVER-mentalitet er din ”invitation” til at ”mødes på midten” - det 
er din velvilje og dit mod til at gå forrest, risikere fravalg og tab, i et 
ærligt forsøg på at ”inspirere” den anden til at byde ind med det, 
som du søger i relationen - hvilket muliggør en positiv spiral opad. 


Det er din ”forførelse” af verden (af menneskene omkring dig), og 
din måde (og dit redskab) til at vise dem, hvilken potentiel ”værdi” 
du kunne have for dem - som mand, som kvinde og som partner. 


For at skabe bedre relationer, skal du forholde dig til følgende: 


1) DIN ENERGI: Tilfører du velvilje og entusiasme? 
2) DIN TID: Prioriterer du relationen i dit liv? 
3) DINE RESURSER: Investerer du (fx økonomisk) i relationen? 


De 5 klassiske ”kærlighedssprog” er eksempler på hvad du kan 
give: Anerkendende ord, tid til hinanden, gaver, tjenester og fysisk 
berøring, men GIVER-mentalitet handler mere om mindsettet bag. 


Forstår du: Hvorfor du skal give? Har du noget af give? Er du villig 
til at give? Og ved du, hvordan du giver (mere af dig selv)? 


GIVER-mentalitet er tiltrækkende, fordi det signalerer overskud, 
og det betyder ikke, at du skal blive ved med at give til andre, som 
ikke giver noget igen - men blot at bedre relationer starter hos dig. 


få &t ål 


9 MENTALITET TAGER-MENTALITET EA 'MENTALITET TAGER-MENTALITET ES SE MENTALITET GIVER-MENTALITET 


SFSR RELATION SKER TÆSN INVITATION” == SENDRELANGN RELATION 


Når du ”inviterer” andre ind i din verden, giver dem en smagsprøve 
på, hvad du bidrager med, så får du selv muligheden for at lykkes, 
men også retten til selv at vælge andre med TAGER-mentalitet fra. 


At GIVE (bevidst) er ikke farligt - det din ”test” af andre mennesker, 
hvem er god nok til dig? Hvem er villig til at ”møde dig på midten”? 


Alt for mange forventer at få, før de giver - eller giver kun for at få, 
men hvilken ”type” tror du, at andre husker og ønsker at se igen? 


Du bliver mere EFTERTRAGTET, når du GIVER af dig selv først! 

DEN BIOLOGISKE UDFORDRING 


(Relationsmodellen) 


DEN BIOLOGISKE UDFORDRING: BLIVER DU VALGT TIL? 


For at opnå en sund mand-kvinde relation (ligevægt) skal begge 

parter have haft muligheden for at ”tvivle” på, om relationen er det 
rigtige for dem, og set at den anden også er villig til at arbejde for 
den - herigennem muliggøres et tilvalg af relationen og partneren. 


BEGYNDELSE KVINDENS TILVALG: INTIMITET MANDENS TILVALG: COMMITMENT 


EROBRINGSFASEN LIGEVÆGT 


TETTTEEfSSESSSSSESEECEPTS])ULUSESNÉ 
(MANDENS ANSVAR) (KVINDENS ANSVAR) (FÆLLES) 


RELATIONSMODELLEN er den forståelsesramme, der skaber 
overblik over hvert køns biologiske udfordring og vejen til ligevægt. 


Relationens begyndelse: 


Relationen begynder, når manden bliver opmærksom på kvindens 
eksistens - evt. også før de mødes ude i den virkelige verden. 


Kvinden lægger oftest ikke nævneværdig betydning i dette punkt, 
fordi manden endnu ikke har bevist sin ”værdi” som mand overfor 
hende - hvorimod manden, som er mere visuelt orienteret, hurtigt 
bliver bevidst om, hvilken ”værdi” kvinden kunne have for ham, 

hvilket sætter ham i et dilemma: Hvad skal han sige? Eller gøre? 


Mandens biologiske udfordring: 


Alle romantiske relationer starter med ”erobringsfasen”. Her er det 
mandens job at lede relationen fremad - og mandens biologiske 
udfordring, at få kvinden til at vælge ham til som seksuel partner. 


Manden skal turde risikere at få et ”nej, tak” og blive AFVIST! 
Hvis kvinden tvivler på, om manden er ”mand nok” til hende, vil 
hun ”teste” ham bevidst/ubevidst. Som prinsessen i eventyret er 
hun nødt til at være sikker på, at han er (den) rigtig(e) for hende. 


På dette tidspunkt i relationen tør kvinden godt ”miste” manden, og 
derfor er det mandens ansvar at ”købe sig tid” i relationen, indtil 
han har indtaget pladsen som førsteprioritet blandt hendes bejlere. 


EFTERTRAGTET O THOMAS SOLTAU 2019 12 


Manden skal være vedholdende i sin erobring og overbærende 
overfor kvindens ”tvivl” - og forstå at kvindens udvælgelsesproces, 
med fx aflysninger af dates, tøven og en vis distræthed IKKE er et 
personligt angreb imod ham, men hendes eneste måde at finde ud 
af hvilke mænd, hun kan stole på, og hvilke der skal vælges fra. 


Hvis manden giver op før tid, ikke er villig til at kæmpe for kvinden 
og brokker sig, så sender han et ærligt signal til hende om, at hun 
ikke er speciel nok, og/eller at han kun er ude efter intimitet (sex). 


Her er det mandens ansvar at finde løsninger, tage nederlag med 
oprejst pande og anerkende kvindens ret til at vælge ham fra! 


NB: Det er korrekt, at nogle mænd er så kendte/anerkendte, eller 
har så høj seksuel markedsværdi (SMV), at ”erobringsfasen” bliver 
meget kort, fordi kvinden allerede har set deres ”værdi” som mand 
- og derfor vil det udadtil kunne ligne, at det faktisk er kvinderne, 
som ”jagter” de populære mænd, men det er ikke hele sandheden. 


Kvindens tilvalg: 


Som det selektive køn i naturen er det kvinden, som har det første 
tilvalg i relationen. Det er hende som dikterer, hvornår intimitet 
introduceres i relationen - da dette kræver hendes ”overgivelse”. 


Den emotionelle binding til manden (og kvindens forelskelse) 
opstår oftest i takt med at intimitet i relationen normaliseres, og at 
kvinden derigennem åbner sig mere og mere for manden. 


Det er mandens job at finde vej til den emotionelle binding! 


NB: Kvindens tilvalg er emotionelt - det handler om hvilke følelser 
manden skaber inde i hende. Dvs. om han fx formår at levere den 
rigtig følelsesmæssige respons, når hun ”tvivler” på ham, og ikke 
om han logisk (på papiret) er et godt match for hende. 


Kvinden stoler på sine følelser og sin intuition, for mænd kan godt 
fake noget udadtil, som de ikke er - og derfor ”åbner” kvinden sig 
først overfor manden, når (og kun hvis) følelsen er rigtig! 


Dette er ofte svært for mænd, med en meget logisk forståelse af 
deres mand-kvinde relationer, at begribe - og disse mænd vil 
fejlagtigt prøve at ”sælge” sig selv og løse diskussioner logisk, 
hvilket ofte gør, at ”erobringsfasen” trækker ud eller umuligøres. 

Kvindens biologiske udfordring: 


Efter at der er opnået en normalisering af intimitet i relationen, vil 
manden opleve en naturlig ”frihedstrang”, fordi hans job biologisk 
set er overstået - han har nu potentielt gjort kvinden gravid. 


Mandens seksualdrift retter ham nu imod hans næste ”erobring”. 
Det er mandens naturlige ”frihedstrang” (udlængsel), som starter 
”fastholdelsesfasen” i relationen. Her er det kvindens job at lede 
relationen fremad - og kvindens biologiske udfordring at blive valgt 
til som førsteprioritet blandt mandens mulige seksualpartnere. 


Kvinden skal turde risikere at få knust sit hjerte og blive DUMPET! 


Hvis manden tvivler på, om kvinden er den rigtige at comitte sig til, 
vil han ”teste” hende bevidst/ubevidst. Hun kan fx opleve at han 
også dater andre eller høre ham sige: ”Jeg er ikke klar til forhold”. 


På dette tidspunkt i relationen tør manden godt ”miste” kvinden, og 
derfor er det kvindens ansvar at ”købe sig tid” i relationen, indtil 
manden kan se kæreste- og moderpotentialet i hende og begynder 
at føle omsorg for hende - for først her, giver mandens logiske 
tilvalg af hende mening for ham, og han vil kunne ”overgive” sig. 


Kvinden skal være vedholdende i sin fastholdelse og overbærende 
overfor mandens ”tvivl” - og forstå, på samme måde som manden 
skulle, at mandens udvælgelsesproces heller IKKE er et personligt 
angreb imod hende, men hans eneste måde at finde ud af hvilke 
kvinder, han kan stole på, og hvilke han skal vælge fra. 


Hvis kvinden giver op før tid, ikke er villig til at kæmpe for manden 
og brokker sig, så sender hun et ærligt signal til ham om, at han 
ikke er speciel nok, dvs. at hun kun er ude efter at få et barn eller 
et forhold - og/eller med hvem det er, er mindre vigtigt for hende. 


Her er det kvindens ansvar at finde løsninger, tage nederlag med 
oprejst pande og anerkende mandens ret til at vælge hende fra! 


NB: Det er korrekt, at nogle kvinder er så smukke/sensuelle, eller 
har så høj seksuel markedsværdi (SMV), at ”fastholdelsesfasen” 
bliver meget kort, fordi manden allerede har set deres ”værdi” som 
kvinde - og derfor at villig til at tage chancen ved at committe sig til 
både forhold og ægteskab uden at have ”testet” dem inden. 

Mandens tilvalg: 


Det er manden, som dikterer, hvornår en mand-kvinde relation, 
hvori intimitet er normaliseret, bliver til et committet forhold - da 
dette kræver, at han sætter sin ekspanerende seksualdrift i skak. 


Kvinde har ikke samme ”dilemma”, da det biologisk set ikke er i 
hendes (eller hendes børns) bedste interesse, at have mange 
forskellige partnere, men at have den bedste partner hun kan få. 


Den logiske binding til kvinden (og mandens beslutning) træffes i 
takt med, at han mærker sit eget behov for at beskytte og drage 
omsorg for kvinden, men problemet er, at moderne kvinders behov 
for at være 100% uafhængige af manden IKKE hænger sammen 
med mandens behov for at være uundværlig for hans partner. 


Det at ”være noget for nogen”, betyder særligt meget for en mand, 
og det er vigtigt, at kvinden ”tør” lade ham få denne plads i hendes 
liv og hjerte - manden har brug for, at kvinden har ”brug” for ham, 
og det skal hun blive god til at vise, hvis hun vil have hans tilvalg. 


Det er kvindens job at finde vej til den logiske binding! 


NB: Mange kvinder glemmer ofte, hvor lang og hvor usikker en 
”erobringsfase” de byder mænd, at skulle håndtere - de nyder 
måske endda opmærksomheden fra mange mænd samtidig, inden 
de beslutter sig for en, og har generelt ikke travlt med deres tilvalg 
- pointen er, at kvinder skal forstå, at mænd også ”tvivler” på dem 
(og logisk nok også tager sig tid), indtil de er sikre i deres tilvalg. 


NBB: Mange kvinder tror fejlagtigt, at relationen først starter efter 
den emotionelle binding, altså efter at de har fået ”øje” på manden 
- de glemmer, at manden ofte har bejlet til kvinden i lang tid inden, 
hvilket også er grunden til, at kvinder har svært ved at forstå, 

hvorfor mænd IKKE altid er klar til commitment, når de selv er det. 


NBBB: Mange mænd har desværre også en tendens til, at lade 
sig presse til en label som ”kærester” inden de selv er ”klar”, fordi 
de enten er bange for at miste muligheden for intimitet med den 
enkelte kvinde eller muligheden for intimitet generelt, hvilket er 
med til at give kvinderne et forvrænget og falsk billede af, hvor 
”hurtigt” de rent faktisk kan forvente at få en mands commitment. 

Relationens ligevægt: 


Begge parter har nu valgt hinanden til, haft mulighed for at ”tvivle” 
og set at deres potentielle partner er villig til, og kan finde ud af, at 
arbejde både for dem og relationen, hvilket er en forudsætning for, 
at en ligevægtig (og ligeværdig) mand-kvinde relation kan opnås - 
og det er først herefter, at et reelt og sundt forhold kan begynde. 


Sammen har de indgået en ”kontrakt” (en gensidig afhængighed), 
som, hvis bevidst/ubevidst brydes, vil få relationen til at kollapse. 


Sekundet en af parterne ikke længere ”giver” (tilbyder) relationen 
det, som skabte ligevægten, eller ikke længere vil eller evner at 
udfylde deres ”rolle” i relationen, så vender ”tvivlen” tilbage - dvs. 
at selvom længden af ”erobringsfasen” og ”fastholdelsesfasen” kan 
variere fra partner til partner og fra relation til relation, så forsvinder 
mandens og kvindens ”opgave” i dem ALDRIG fra relationen. 


Kærlighed (intimitet og commitment) mellem manden og kvinden 
er ALTID betinget af, at han bliver ved med at ”erobre” hende, og 
at hun bliver ved med at ”fastholde” ham - og den sunde ligevægt 
består KUN så længe, at begge løser denne biologiske udfordring. 


Manden sætter ”rammen” for relationen, og kvinden fylder den ud! 

PRÆMISSEN, KONSEKVENSEN 
OG LØSNINGEN 


FORSTÅR DU DEN SEKSUELLE MARKEDSPLADS' PRÆMIS? 
”MÆND BLIVER AFVIST OG KVINDER BLIVER DUMPET.” 


Mandens problematik handler om at blive valgt til, og kvindens 
handler om at undgå at blive valgt fra - efter hun selv har valgt til, 
og denne PRÆMIS er ikke ny eller kontroversiel, den er derimod 
logisk og naturlig, fordi det er det, som gavner mennesket som art. 


Eventuelt er der noget nyt i, at mandens og kvindens ”rolle” og 
”opgave” i relationen her i denne e-bog ikke bliver portrætteret som 
et moderne glansbillede, men som den ”grimme” sandhed, som 
biologien og naturen (og evolutionen) vidner om, at den er. 


Det er et faktum, at du har flere kvindelige end mandlige forfædre, 
fordi mange mænd simpelthen bare gik til grunde, inden de nåede 
”målstregen” - eller måtte leve i ”ufrivilligt cølibat”, fordi kvinderne 
ikke fandt dem gode nok som mænd eller som far til deres børn. 


Kvindens selektive natur ønsker, at hun ”dater” opad eller lige 
over, men aldrig nedad i hierarkiet af mænd, og derfor vil antallet 
af ”attraktive” mandlige seksualpartnere også ALTID være lavere 
end antallet af kvinder i alt, hvilket medfører indbyrdes rivalisering: 
Mænd konkurrerer med hinanden om ”retten til reproduktion” og 
adgangen til intimitet, og kvinder konkurrerer med hinanden om 
adgangen til de mest ”attraktive” mænd og om at ”fastholde” dem. 


Dertil kommer, at den enkelte kvinde er uerstattelig, biologisk set, 
fordi hendes ”evne” til at føde børn ikke kan overtages af en anden 
kvinde, som så kan føde børn for begge samtidigt, hvorimod den 
enkelte mand er erstattelig, biologisk set, fordi hans reproduktive 
”bidrag” sagtens kan leveres af en anden mand, hvilket er endnu 
en grund til at de mindre ”attraktive” mænd bliver overflødige. 


Den seksuelle markedsplads er en kabale, som ikke går ligeligt op 
- nogle kvinder må ”nøjes” med, og nogle mænd kan slet ingen få, 
hvilket betyder at den romantiske ide om, at der er ”en eneste ene” 
til alle, er en illusion: Der er IKKE en til alle, men MANGE til få! 


Det kan måske synes uretfærdigt første gang, at du spotter dette 
”mønster”, men heldigvis er det også den forklaring, som du har 
ledt efter - og når du accepterer PRÆMISSEN, så forstår du også, 
hvorfor kærligheden (intimitet og commitment) ikke kommer til dig, 
og hvorfor du skal kæmpe for og gøre dig fortjent til den, dagligt! 

DEN SEKSUELLE FRIGØRELSE: HVAD ER KONSEKVENSEN? 


Kønnenes biologiske forankring forsvinder ikke bare, fordi du eller 
andre synes, at den burde: Mænd og kvinder er forskellige! 


Mandens seksuelle strategi handler om at være sammen med så 
mange unge, smukke og frugtbare kvinder som muligt, dette er i 
hans interesse - for derved at sikre, at hans gener viderebringes. 


Kvindens seksuelle strategi handler om at finde den bedste og 
mest egnede partner - derfor vil hendes tilgang ofte også afspejle 
hendes interesse i at finde en loyal alliance, som kan hjælpe 
hende under en potentiel graviditet, hvor hun fysisk er mere udsat. 


Selvom den (nye) seksuelle frigørelse (og moderne prævention) 
muliggør en mere lystbetonet livstil, betyder det ikke, at dette er 
problemfrit, det medfører nemlig en ændring i dynamikken på den 
seksuelle markedsplads - og det har EN særlig vigtig konsekvens: 


INTIMITET og COMMITMENT hænger IKKE længere sammen! 
Som kvinde skal du forstå, hvordan dette påvirker mandens tilvalg: 


”Prisen” på intimitet (sat af kvinderne selv), har aldrig været lavere, 
og det betyder at adgang til intimitet i sig selv, IKKE længere er et 
argument for commitment - og slet ikke overfor ”attraktive” mænd. 


a) Du kan nu få adgang til intimitet med mænd med højere SMV 
(seksuel markedsværdi), men det er IKKE ensbetydende med, at 
du kan få en commitment fra dem - at kvinden nu ”tilbyder” disse 
mænd det, som de normalt ville skulle arbejde hårdt for, og måske 
nuU også selv ”tilvælger” flere mænd, gør hende ikke til ”erobreren”. 


b) Du vil stadig være i konkurrence med andre kvinder om de mest 
”attraktive” mænd, men du vil nu opleve, at disse mænd ofte er 
intime med flere kvinder af gangen, og at ”tilbageholdelsen” af 
intimitet (som strategi) IKKE virker, fordi at hvis du ikke er villig til 
at gå ”all-in” i din kamp for ”fastholdelse”, så er der andre, som er. 


Og nej, disse mænd er ikke nødvendigvis ”players” og ”fuckbois”, 
de er langt mere et ”produkt” af intimitetens faldende ”pris” og af 
den uregulerede frie kvindelige seksualitet, som har en biologiske 
interesse i at ”belønne” lige præcis disse mænd, således at kun de 
bedste gener videreføres - problematikken er altså selvforskyldt. 

Som mand skal du forstå, hvordan dette påvirker kvindens tilvalg: 


Fordi intimitet og commitment nu er lovligt adskilte, har kvinden 
mere fokus på ”erobringsfasen”, og derfor er det nu også højere 
krav til ”forførelsen” og mandens evne til at ”erobre” hende først! 


a) Din commitment betyder nu først noget for den enkelte kvinde, 
når du har bevidst din ”værdi” som mand for hende - dvs. at hvis 

du (som strategi) ”tilbyder” hende din commitment (og et forhold) 
inden at du har ”erobret” hende, vil du med garanti få et ”nej, tak”. 


b) Du er nu også i konkurrence med alle mænd med højere SMV 
(seksuel markedsværdi), og ikke kun i konkurrence med mænd på 
dit eget ”niveau”, fordi en lille gruppe af ”attraktive” mænd nu godt 
kan dække alle de intime behov hos en større gruppe af kvinder, 
hvilket skaber en større gruppe af mænd, som bliver overflødige. 


c) Du skal nu i langt højere grad være et ”emotionelt” match end et 
logisk og på papiret godt match - det ”sikre” valg er ikke længere 
ligeså vigtigt, for samfundet er i dag kvindens ”sikkerhedsnet”, så 
hun har ikke længere brug for en stabil forsørger og beskytter, 
men langt mere brug for lidenskab og spænding, og at manden 
skaber en ”historie” omkring relationen, der matcher den, som hun 
har lært, at hun selv, og alle andre kvinder i dag, fortjener. 


Og nej, kvinder er ikke dumme ”kællinger”, når de siger ”nej, tak”, 
men langt mere et udtryk for det evolutionære pres, som sikrer at 
manden altid stræber imod nye højder - og pudsigt nok, så står de 
samme kvinder ofte klar til at ”belønne” mandens mod og drive, 
når han har løst sine udfordringer, og er kommet (først) i mål. 


Den seksuelle frigørelse forstærker et udvidet konkurrencemiljø, 
som mænd og kvinder, med et mere romantisk og/eller mere naivt 
syn på kærligheden og dating, kan have svært ved at navigere i, 
men det betyder IKKE, at den seksuelle markedsplads direkte bør 
reguleres, men blot at dens dynamik (og præmis) skal accepteres! 


Hvis manden vil undgå et liv (eller perioder) i ”ufrivilligt cølibat”, så 
skal han lære at være forfører, før han er forsørger - han skal blive 
en blanding (en hydridmand), men ALTID fokusere på at ”erobre”. 


Hvis kvinden vil undgå det evige singleliv eller at ”nøjes med”, så 


skal hun forstå, hvilken ”pris” hun selv sætter på intimitet, forholde 
sig til om hun er kærestepotentiale - og lære at være fastholder. 

LØSNINGEN: HVORDAN BLIVER DU MERE EFTERTRAGTET? 
Hvem skal du blive? Hvad skal du GIVE? Hvad skal du kunne? 


1) Du skal blive din partners MODPOL - og forstå det gensidige 
afhængighedsforhold mellem det maskuline og det feminine. 


2) Du skal (lære at) GIVE af dig selv, først - og ”invitere” andre til 
at ”møde dig på midten”, som din ”test” af: Hvem er rigtig for dig? 


3) Du skal kunne løse DIN BIOLOGISKE UDFORDRING - og lede 
relationen frem imod ”ligevægt”, når din udkårne ”tvivler” på dig. 


Hvilken ”type” af mand ”belønner” kvinder med intimitet? 


Som mand er du nødt til at forholde dig til dette spørgsmål, fordi 
det afslører sandheden om kvinders præference - hvem er det, at 
de ser som deres førsteprioritet? Både til ONS, affære og forhold. 


For det er ham, som du gerne vil være: Hendes førsteprioritet - 
ham, som hun søger blandt alle hendes (uendeligt) mange bejlere. 


Svaret er: DEN MASKULINE MAND - ham, som er fri i sin essens, 
ham, som VIL ha' hende - men ikke er afhængig af hendes accept, 
for det er ham, hun lytter til, forelsker sig i og lader sig lede af - og 
derfor er det også den ”rolle”, som du skal lære at kunne udfylde. 


Hvilken ”type” af kvinde ”belønner” mænd med commitment? 


Som kvinde er du nødt til at forholde dig til dette spørgsmål, fordi 
det afslører sandheden om mænds præference - hvem er det, at 
de ser som kærestepotentiale? Som de ”hylder”, og vil ofre sig for. 


For det er hende, som du gerne vil være: Hans kæreste - hende, 
som han arbejder for at tjene, beskytte og komme hjem til. 


Svaret er: DEN FEMININE KVINDE - hende som har ”brug” for 
ham, og som taler til hans hjerte og ikke hen over hovedet på ham, 
for det er hende, som han lytter til, forguder og loyalt beskytter - og 
derfor er det også den ”rolle”, som du skal lære at kunne udfylde. 


Når du træder ind i ”rollen”, som enten DEN MASKULINE MAND 

eller DEN FEMININE KVINDE, som finder du den RETNING, som 
du mangler - disse to ”typer” og deres gensidige afhængighed, er 
LØSNINGEN, hvis du gerne vil være mere EFTERTRAGTET! 

SKAL VI SAMMEN GÅ ET SPADESTIK DYBERE? 


Hvis du er blevet nysgerrig på, hvordan du selv kan implementere 
denne forståelse i dit liv, så kan du finde mere hjælp her: 


MANDECOACHING 


www.ThomasSoltau.dk/Mandecoaching 
FOR KVINDER 


www.ThomasSoltau.dk/Coaching-for-kvinder 


Her hyldes mandens maskulinitet og kvindens femininitet og 
kønnenes forskelle - det, som binder dem sammen - for mænd og 
kvinder kan noget sammen, når de holder sammen! 


TAK FOR DIN TID 


THOMAS SOLTAU 


DISCLAIMER 


EFTERTRAGTET er IKKE en garanti for succes - som med enhver anden tilgang til succes på 
et givent område i dit liv, afhænger dine resultater af, hvor godt du omsætter råd og ideer, hvor 
hurtigt du tillærer dig selv nye ”gode” vaner, dine forudsætninger og hvor vedholdende du er. 


Den forståelse, som du præsenteres for i denne e-bog, er baseret på forfatterens egen tolkning 
af det ”mønster”, som han har observeret - måske ser du eller andre coaches noget andet. 


ThomasSoltau.dk, Thomas Soltau og TS Coaching kan på ingen måde holdes ansvarlig for 
eventuelle problematikker og/eller tab af nogen art, der måtte opstå, som følge af brugen af 
den forståelse, som du præsenteres for i EFTERTRAGTET. 


Du er ALTID ansvarlig for dine handlinger, for hvad du siger og skriver, for hvordan du lever dit 
liv og for hvordan de valg, som du træffer, påvirker både dig selv og menneskene omkring dig. 


Ved at benytte hele eller dele af den forståelse, som du præsenteres for, accepterer du dette! 


